આ નિવેદન બાદ ઘણા બધા લોકોએ પ્રતિક્રિયા આપવાનું શરૃ કર્યું. જોકે, આ બધાની વચ્ચે એક નવો પ્રશ્ન એ ઊઠ્યો છે કે શું કાસ્ટિંગ કાઉચ વિના કોઈ મહિલા ટોચ પર નથી પહોંચી શકતી. મહિલાઓએ આ ઝમેલામાં પડવાની જરૃરત નથી. પોતાની મહેનતના જોરે આગળ આવવું જોઈએ. કાસ્ટિંગ કાઉચ થકી નહીં. દરેકે એક જ સૂર વ્યક્ત કર્યો કે મહિલાઓ પોતાના દમ પર આગળ આવી શકે છે, પણ તેમણે પણ ધીરજ અને સંયમ રાખવા જરૃરી છે. કાસ્ટિંગ કાઉચનો શોર્ટકટ અપનાવીને આગળ વધવું જરૃરી નથી. આ શોર્ટકટનો ઉપયોગ કરનારી મહિલાઓએ કાસ્ટિંગ કાઉચના મુદ્દાને લઈને બૂમબરાડા પાડવા જરૃરી નથી, કારણ કે તેઓ પોતે જ આ માર્ગ પસંદ કરે છે.